A primera cinta en a quala se treballó seguntes istas nuevas condicions estió Bus Stop, dirichita por Joshua Logan en 1956, a on l'actriz compartió scena con Don Murray, Arthur O'Connell y Betty Field, y a on o director estió d'alcuerdo con as trazas de treballar de l'actriz, qui decidió tamién contratar a Paula Strasberg ta que esdevenise a suya consellera personal en as suya futuras cintas. Sindembargo, Paula Strasberg provocó situacions de tensión con qualques directors en l'exercicio d'as suyas funcions, en estar Paula a qui Marilyn demadaba en rematar de filmar cada scena si a suya interpretación li heba cuacato, obligando a la repetición d'a filmación de quantas scenas con o consiguient aumento de gastos y perduga de tiempo en as filmacions.